Fyrst nefni ég stóran stein útá Skeggjastaðamóum sem er landamerkjasteinn milli Skeggjastaða og Minna Mosfells og tekin bein stefna úr honum til norðurs vestan til yfir háa-leiti og norður að Leirvogsá, svo til suðurs frá fyrnefndum steini og að Hestbrekknaskygnir og svo í þúfu sem er vestan til á bringnabrúninni svo úr þúfunni og í svonefnda Skógarvörðu sem stendur á mörkum milli Laxness og Skeggjastaða, og er jarðarmark og svo til austurs að steini sem gjörður var að hornmarki árið 1889 milli Laxness og Skeggjastaða við Stóra-Mosfells land, svo er stefnan til norðurs að Leirtjörn og yfir um hana í skurð sem liggur til norðurs og suðurs, sunnan undir langahrygg og úr þeim skurði í stein með tveimur klofningum sem stendur á langahrygg og svo beina stefnu úr honum til norðurs í hól einstakan sem stendur á eyrunum fyrir norðan Leirvogs og kallaður er Rípur.
Fyrst nefni ég stóran stein út á Skeggjastaðamóum sem er landamerkjasteinn milli Skeggjastaða og Minna Mosfells. Tekin er bein stefna frá honum til norðurs vestan til yfir háaleiti og norður að Leirvogsá, svo til suðurs frá fyrnefndum steini og að Hestbrekknaskyggni. Þaðan er farið að þúfu sem er vestan til á bringnabrúninni, svo úr þúfunni og í svonefnda Skógarvörðu sem stendur á mörkum milli Laxness og Skeggjastaða og er jarðarmark. Svo er haldið til austurs að steini sem gerður var að hornmarki árið 1889 milli Laxness og Skeggjastaða við land Stóra-Mosfells; svo er stefnan til norðurs að Leirtjörn og yfir um hana í skurð sem liggur til norðurs og suðurs, sunnan undir Langahrygg og úr þeim skurði í stein með tveimur klofningum sem stendur á Langahrygg. Þaðan er bein leið til norðurs í hól einstakan sem stendur á eyrunum fyrir norðan Leirvog og kallaður er Rípur.